Tallinna piirkonna anarhistid ja sarnaselt mõtlevad inimesed on mõnda aega mõelnud, et vaja oleks pinda erinevate ürituste läbiviimiseks. Nüüd on mõtted saanud teoks ja plaanid jõudnud sotsiaalkeskuse  avamiseni. Sotsiaalkeskus on koht erinevate ürituste (filmiõhtud, töötoad, diskussioonid jpm) läbiviimiseks. Lisaks on plaanis avada ühes ruumis alternatiivne raamatukogu, kust võib leida ajakirju, raamatuid ja muud kirjandust sellistel teemadel nagu anarhism, keskkonnakaitse, loomade õigused, feminism ja palju muud. Korra nädalas hakkame korraldama ka "vegan kohvikuõhtuid", kus annetuse eest erinevaid toite pakume.    Sotsiaalkeskus toetab iseorganiseerumist, rohujuuretasandi tegevusi, võrdõiguslikkust,  keskkonnakaitset ja jätkusuutlikku arengut, loomasõbralikke eluviise ning loomaõiguslust, autonoomsust ja muid tegevusi, mis aitavad kaasa vabama ja õiglasema ühiskonna loomisele. Sotsiaalkeskus pakub pinda nendest põhimõtetest lähtuvatele üritustele. Kõik on oodatud osa võtma ja ideid pakkuma!    Põhimõtteist tulenevalt on ka asju, mida sotsiaalkeskus ei toeta. Teretulnud ei ole inimgruppe diskrimineeriv, isoleeriv, või vastanduma ja vaenutsema panev ideoloogia. Näiteks pole oodatud rassism,  seksism, homofoobia, ksenofoobia, parteipoliitika ja organiseeritud religioon.    Annetustest ära majandamiseks pannakse infotahvlile kulude/tulude ülevaade, et külastajad teaks, kui palju näiteks üüriarvest raha puudu on. Hetkel on sotsiaalkeskuse üürile võtmiseks ja tagatisrahade tasumiseks kulunud 550 eurot. Selle suutsid 6 erinevat annetajat üheskoos katta, aga remondiks jooksval kuul eriti üle ei jäänud. Annetused on vajalikud ka koha pikemas perspektiivis lahti hoidmiseks ning arendamiseks (üüri  maksmine, remont, jooksvad kulud jne).    Remondi käigus tuleb parandada uks ja varustada see lukuga, parandada kahel suurel ja ühel väikesel aknal raamid, klaasida need aknad, panna seinale olemasolev õhksoojuspump, teha korda elektrijuhtmed ja panna kolme ruumi lakke lambid. Värvida tuleb mõningaid seinu, nende soojustamise vajadus selgub hiljem. Üür hakkab olema esimesel 3 kuul ~50 eurot, järgneval 3 kuul ~75 eurot ja lõpuks ~100 eurot kuus, seetõttu on ka väike rahaline toetus igati abiks.    Teretulnud on annetused nii rahas kui asjades. Võtame meeleldi vastu Tallinnas paiknevaid: riiuleid, kappe, laudu, toole ja diivaneid, vaipu, töökorras külmkapi, mikrolaineahju, väikese elektripliidi, veekeetja, TFT-monitori (arvuti on olemas), WiFi-ruuteri (sooviks veenduda, et sobib Linuxiga), lampe, töötavaid suitsuandureid või tulekustuteid. Loetelu ei ole lõplik, asjade osas tasub üle küsida enne, kui kohale tuua.    Loodame uksed lahti teha aprillis või mais. Asupaik on Kristiines,  Ülase tänaval (Polymeri juures). Annetusi võtame vastu üürilepingu sõlmija poolt sotsiaalkeskuse rahaasjade jaoks eraldi loodud arveldusarvel: 221051887080, Kristina Mering, Swedbank (IBAN kontonumber: EE712200221051887080)